
Vă înaintăm, alăturat, Raportul asupra propunerii legislative pentru modificarea şi completarea art.24 din Legea nr.139/2000 privind activitatea de meteorologie, trimis Comisiei noastre pentru dezbatere şi avizare în fond, cu adresa nr.640/2002. 

PRESEDINTE,

IOAN OLTEAN

RAPORT

asupra propunerii legislative pentru modificarea şi completarea art.24 din Legea nr.139/2000 privind activitatea de meteorologie



1. Cu adresa nr.640/2002, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii şi avizării în fond, cu propunerea legislativă pentru modificarea şi completarea art.24 din Legea nr.139/2000 privind activitatea de meteorologie.



La întocmirea Raportului s-au avut în vedere: 

· avizul Consiliului Legislativ nr.243/17.02.2003.

· punctul de vedere al Guvernului nr.1648/MRP/01.04.2003.



Propunerea legislativă a fost dezbătută şi avizată în fond, în procedură obişnuită, în şedinţa din 15 aprilie 2003. 



Obiectul de reglementare al propunerii legislative constă în completarea art.24 din Legea nr.139/2000 privind activitatea de meteorologie, în sensul asigurării accesului fără plată la produsele meteorologice al unor utilizatori ocazionali din domeniul educaţiei şi învăţământului, precum şi al unor organizaţii neguvernamentale dacă sunt acceptate ca sponsori sau colaboratori de către unităţile de meteorologie. 



2. Prin obiectul de reglementare şi conţinutul său, ce vizează completarea unei legi organice, propunerea legislativă face parte din categoria legilor organice. 



3. La lucrările Comisiei au fost prezenţi 23 deputaţi, din totalul de 26 membrii ai Comisiei. 



Raportul Comisiei a fost adoptat cu 23 de voturi. 



In urma dezbaterii, Comisia propune admiterea cu modificări a propunerii legislative. 

AMENDAMENTE ADMISE



In urma dezbaterii, Comisia propune adoptarea propunerii legislative cu următoarele amendamente:

	Nr.

crt
	Text iniţial


	Text propus de comisie

(autorul amendamentului)
	Motivarea

propunerii amendamentului

	1. 
	Lege 

pentru modificarea şi completarea art.24 din Legea nr.139/2000 privind activitatea de meteorologie


	Lege 

pentru completarea art.24 din Legea nr.139/2000 privind activitatea de meteorologie

Autor: Radu Liviu Bara – Grupul parlamentar PSD.


	Obiectul de reglementare al propunerii legislative este completarea art.24 din Legea nr.139/2000. 

	1.
	
Articol unic – Art.24 din Legea nr.139/2000 privind activitatea de meteorologie, publicată în Monitorul Oficial al României, Partea I, nr.360 din 2 august 2000, se modifică şi se completează după cum urmează:


1. Art.24 se modifică şi va avea următorul conţinut: 


Art.24. – (1) Accesul persoanelor fizice şi juridice la datele de informaţii meteorologice, în sensul principiilor şi reglementărilor Organizaţiei Meteorologice Mondiale, se face cu respectarea prevederilor prezentei legi. Folosirea acestora în scopuri comerciale este permisă numai contra cost, în condiţiile legii. 


2. Art.24 se completează cu alineate noi: 


(2) Fac excepţie de la obligaţiile de plată a accesului la produsele meteorologice: 


a) utilizatorii ocazionali din domeniul educaţiei şi învăţământului, pentru lucrări de diplomă, licenţă sau doctorat, cu subiecte meteorologice sau conexe;


b) organizaţiile neguvernamentale, care întreprind activităţi complementare (meteorologice sau conexe) şi pentru care elaboratorul acceptă postura de colaborator sau sponsor.


(3) Deţinătorii de date şi informaţii meteorologice vor pune la dispoziţia utilizatorilor ocazionali menţionaţi la alin.2, lit.a) datele solicitate, în acord cu procedurile de administrare a fondului naţional de date, şi cu regulamentul privind circulaţia datelor, informaţiilor şi produselor meteorologice, elaborate de autoritatea tehnică naţională în materie. 


(4) Datele şi informaţiile meteorologice dobândite în condiţiile alin.2 şi alin.3 nu pot fi întrebuinţate în alte scopuri, decât cele pentru care au fost obţinute.



	
Articolul unic va avea următorul cuprins:


Articol unic – Articolul 24 din Legea nr.139/2000 privind activitatea de meteorologie, publicată în Monitorul Oficial al României, Partea I, nr.360 din 2 august 2000, cu modificările ulterioare, se completează cu alineatele (2), (3) şi (4), cu următorul cuprins:


(2) Fac excepţie de la obligaţiile de plată a accesului la produsele meteorologice: 


a) utilizatorii ocazionali din domeniul educaţiei şi învăţământului, pentru lucrări de diplomă, licenţă sau doctorat, cu subiecte meteorologice sau conexe;


b) organizaţiile neguvernamentale, care întreprind activităţi complementare (meteorologice sau conexe) şi pentru care elaboratorul acceptă postura de colaborator sau sponsor.


(3) Deţinătorii de date şi informaţii meteorologice vor pune la dispoziţia utilizatorilor ocazionali menţionaţi la alin.(2), lit.a) datele solicitate, în acord cu procedurile de administrare a fondului naţional de date, şi cu regulamentul privind circulaţia datelor, informaţiilor şi produselor meteorologice, elaborate de autoritatea tehnică naţională în materie. 


(4) Datele şi informaţiile meteorologice dobândite în condiţiile alin.(2) şi alin.(3) nu pot fi întrebuinţate în alte scopuri, decât cele pentru care au fost obţinute.


	Tehnică legislativă.


PREŞEDINTE,
















SECRETAR, 




IOAN OLTEAN













KOVACS CSABA TIBERIU


Expert parlamentar:

Stelian Androne

